Diari Oficial de la Generalitat Valenciana


Sumari del DOGV 6043, del 25-06-2009 (2009/7311)

RESOLUCIÓ de 31 de juliol de 2008, del conseller de Medi Ambient, Aigua, Urbanisme i Habitatge, per la qual s'aprova definitivament la modificació puntual del Pla general d'ordenació urbana de València - espai lliure als carrers Sant Joan de Déu, Pare Antón Martín, Riu Tajo i Beat Juan Grande del municipi de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6043

Data del DOGV
:   25-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7311


Data del document
:   31-07-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 31 de juliol de 2008, del conseller de Medi Ambient, Aigua, Urbanisme i Habitatge, per la qual s'aprova definitivament la modificació puntual del Pla general d'ordenació urbana de València - espai lliure als carrers Sant Joan de Déu, Pare Antón Martín, Riu Tajo i Beat Juan Grande del municipi de València. [2009/7311]  
Vist l'expedient remés per l'Ajuntament de València relatiu a la modificació puntual del Pla general - espai lliure als carrers Sant Joan de Déu, Pare Antón Martín, Riu Tajo i Beat Juan Grande, a l'efecte de l'aprovació definitiva, i de conformitat amb els següents  
Antecedents de fet  
Primer. L'expedient va ser sotmés a informació pública per acord del Ple de la corporació municipal de data 29 de desembre de 2006, publicat en el periòdic Levante el 25 de gener de 2007 i en el DOGV núm. 5452 de 16 de febrer de 2007. Es va aprovar provisionalment per Acord plenari de data 27 d'abril de 2007.  
Segon. El projecte consta de memòria informativa i justificativa com també plànols d'informació i d'ordenació.  
Tercer. La modificació consisteix en el canvi d'ús específic d'una parcel·la de 9.786 m²sòl al barri de la Malva-rosa envoltada pels carrers Sant Joan de Déu, Pare Antón Martín, Riu Tajo i Beat Juan Grande, que el PGOU qualifica com a espai lliure d'ús esportiu (GEL-4/PJ-Xarxa primària).  
Així, a aquesta dotació se li aplicaria l'art.6.71.3.d) de les normes urbanístiques del PGOU que regula les condicions específiques de l'espai lliure d'ús esportiu (GEL-4) el qual estableix el següent: «les edificacions i les instal·lacions esportives no ocuparan més del 80% de la superfície total. L'aprofitament total no excedirà 0,10 m²sostre/m²sòl, amb un màxim de dues plantes, i ha de dedicar-se l'àrea no esportiva a espais enjardinats».  
Així mateix, ha de ser tingut en compte l'art. 128.c) del ROGTU en relació amb les condicions de qualitat exigibles a les zones verdes, en l'apartat c de les quals estableix: «només es destinaran a usos generals i normals que no excloguen ni limiten la utilització pública i d'acord amb la seua destinació, i s'admet l'ús esportiu i xicotetes instal·lacions d'hostaleria i quioscos d'una sola planta i de superfície inferior a un 5% del total...».  
Aquestes normes permeten una implantació del camp de futbol amb els seus corresponents vestidors, sense sobrepassar els paràmetres i els límits previstos, a l'efecte d'atendre les necessitats demandades de clubs, associacions i escoles de pràctica de futbol 11 i futbol 7, compatibilitzant aquesta instal·lació amb l'ús restant com a superfície enjardinada.  
Quart. Durant la tramitació autonòmica de l'expedient s'ha sol·licitat l'emissió d'informe a la Conselleria de Cultura, Educació i Esport (DG d'Esport), el 5-07-07, sense que s'hi haja emés fins a la data.  
Cinqué. La Comissió Territorial d'Urbanisme de València, en sessió de data 28 de maig de 2008, va acordar: «emetre informe favorable i elevar la modificació puntual del PGOU - espai lliure als carrers Sant Joan de Déu, Pare Antón Martín, Riu Tajo i Beat Juan Grande al conseller de Medi Ambient, Aigua, Urbanisme i Habitatge per a l'aprovació definitiva, amb dictamen previ del Consell Jurídic Consultiu.»  
Sisé. Aquesta Conselleria va sol·licitar, per mitjà d'un escrit de data 1 de juliol de 2008, el corresponent dictamen del Consell Jurídic Consultiu de la Comunitat Valenciana d'acord amb el que estableix l'article 10.8.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana.   
Amb data 24 de juliol de 2008, s'emet dictamen del Consell Jurídic Consultiu de la Comunitat València en el qual es conclou que pel que fa als espais lliures resulta jurídicament viable aprovar la modificació puntual del Pla general d'ordenació urbana de València - espai lliure als carrers Sant Joan de Déu, Pare Antón Martín, Riu Tajo i Beat Juan Grande.  
Fonaments de dret  
Primer. La tramitació de la modificació puntual del Pla general d'ordenació urbana de València - espai lliure als carrers Sant Joan de Déu, Pare Antón Martín, Riu Tajo i Beat Juan Grande del municipi de València ha sigut correcta, de conformitat amb l'article 83, per remissió de l'art. 94.1 de la Llei 16/2005, de 30 de desembre de la Generalitat Valenciana, urbanística valenciana (d'ara endavant LUV) pel que fa a modificacions de plans.  
Segon. No s'aprecia obstacle legal que impedisca l'aprovació autonòmica, conforme a l'art. 85 de la LUV, ja que la modificació proposada respon a l'interés públic local degudament justificat per la corporació, en resposta a la petició efectuada per l'Associació de Veïns de la Malva-rosa la qual sol·licita que a la parcel·la objecte d'aquest expedient, qualificada com a espai lliure pel PGOU, se li assigne un ús esportiu amb l'objecte que els clubs de futbol de la zona puguen disposar d'instal·lacions esportives pròpies, atés que en l'esmentat barri no hi ha cap altra parcel·la amb les característiques dimensionals i urbanístiques adequades per a la construcció esportiva que es pretén.  
No obstant això, s'ha de fer complir l'art. 6.71.3.d) de les normes urbanístiques del PGOU, que regula les condicions específiques de l'espai lliure d'ús esportiu (GEL-4), com també l'article 128.c) del ROGTU en relació amb les condicions de qualitat exigibles a les zones verdes a què s'ha fet referència en l'antecedent tres.  
El canvi de sistema local a sistema general dins de la qualificació d'espai lliure no implica una disminució en el còmput general d'espais lliures del Pla general, i aquest espai de 9.786 m²sòl posseeix suficient superfície per a ser destinat a xarxa primària o sistema general segons la nomenclatura del PGOU. S'aconsegueix d'aquesta manera la conservació d'un espai lliure compatible amb l'ús esportiu, sense més variacions que els paràmetres previstos en l'actual PGOU.  
Tercer. És competent el conseller de Medi Ambient, Aigua, Urbanisme i Habitatge per a l'aprovació definitiva de la modificació proposada d'acord amb el que estableix l'art. 6.e) del Decret 162/2007, de 21 de setembre, pel qual s'aprova el Reglaments dels òrgans territorials i urbanístics de la Generalitat.  
Vistos els preceptes legals i la resta de pertinent aplicació, conforme a l'acord de la Comissió Territorial d'Urbanisme de València, resolc:  
Aprovar definitivament la modificació puntual del Pla general d'ordenació urbana de València - espai lliure als carrers Sant Joan de Déu, Pare Antón Martín, Riu Tajo i Beat Juan Grande del municipi de València.   
Contra aquesta resolució, que posa fi a la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això, sense perjudici que puga exercir qualsevol altre recurs que crega oportú.  
València, 31 de juliol de 2008.- El conseller de Medi Ambient, Aigua, Urbanisme i Habitatge: José Ramón García Antón.